b'\n_START_ARTICLE_\nBlo\xc5\xa1ka kavla\n_START_PARAGRAPH_\nBlo\xc5\xa1ka kavla, imenovana tudi kavra ali trojka je tradicionalna slovenska jed, ki se je v preteklosti pripravljala od jeseni do pomladi. Gre za gosto enolon\xc4\x8dnico, ki se je stregla kot samostojna jed, sestavljena pa je bila iz prepra\xc5\xbeene \xc4\x8debule, kolerabe, na kocke narezanega krompirja, korenja in fi\xc5\xbeola v zrnju. Zabeljena je bila z ocvirki, v bolj premo\xc5\xbenih dru\xc5\xbeinah pa se je v njej skuhalo tudi suho meso.'